Ikke alle nettbutikker er like kundevennlige og seriøse. Et lurt tips er å søke på nettet etter andre sine erfaringer med nettbutikken før du handler der. I tillegg bør du sjekke om nettbutikken har lett tilgjengelig kontaktinformasjon. Dette er viktig både fordi det sier noe om nettbutikkens seriøsitet og fordi det kan være greit å ha når du eventuelt må klage på varen eller etterlyse leveransen.
Sjekk butikkens returregler
Sjekk hvilke regler butikken har for retur av varer (sende tilbake). Mange nettbutikker har egne regler for åpent kjøp eller retur av varer. Det er lurt å kjøpe fra nettbutikker hvor det er enkelt å returnere hvis du vil det. Bytte og returregler er ikke noe butikken må ha, og de kan derfor variere.
Undersøk hvor mye du må betale i moms, hvis du kjøper fra utlandet. Hvis sendingen har en verdi på 350 kroner eller mer inkludert frakt og forsikringskostnader, skal du betale moms. Dette kan du f.eks. sjekke på toll.no.
Tenk deg om to ganger før du betaler for en vare eller tjeneste på forskudd. Har du betalt med kredittkort eller vanlig bankkort, kan du kreve pengene tilbake fra banken din hvis du ikke får det du har kjøpt. Bruker du angreretten eller ikke mottar varen, har du rett til å få pengene tilbake fra selger. Hvis du ikke får det, kan du kreve disse refundert fra banken din. Dette kalles for chargeback.
En seriøs nettbutikk bør ha informasjon om personvern på siden sin. Den bør si hva opplysningene d deler skal brukes til, fortelle om selskapets datasikkerhet og hvor du kan henvende deg med spørsmål.
Shane Dawon og t-skjorter.
Fjerning av 350 kroners grensa for netthandel
Hei Politikerne har bestemt at 350 kroners grensa for netthandel skal fjernes. Det vil si at absolutt alt du handler på nett fra utlandet må du bet...
Hei! Pengene dine er tapt ved konkurs, og du vil neppe se snurten til varene heller av samme årsak. Ved konkurser er det størrelsen på beløpe...
Toll og moms ved kjøp på ebay
Hei Det er ingen forskjell på om selger er en privatperson eller en nettbutikk. Det er de samme regler som gjelder i forhold til om varen må fortol...